Ukraine har deltaget i Eurovision Song Contest siden 2003, hvor de opnåede en 14. plads. Året efter blev det til ukrainsk sejr med nummeret "Wild Dances" sunget af Ruslana. Sejren betød, at Ukraine var vært for Eurovision Song Contest 2005, som blev afholdt i hovedstaden Kijev. Ukraine har senest vundet i 2016, hvor sangerinden Jamala vandt med sangen "1944", der opnåede 534 point. Pointene blev efter det nyindførte afstemningssystem fordelt med 211 stemmer fra juryerne (næstflest efter Australien) og 323 fra seerne (næstflest efter Rusland).